<http://www.phys.ihu.gr/>

**ΠΡΟΚΗΡΥΞΗ**

**ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ**

**ΣΤΗΝ «ΠΑΙΔΙΑΤΡΙΚΗ ΦΥΣΙΚΟΘΕΡΑΠΕΙΑ»**

**ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ ΣΥΜΜΕΤΟΧΗΣ ΤΩΝ ΥΠΟΨΗΦΙΩΝ ΜΕΤΑΠΤΥΧΙΑΚΩΝ ΦΟΙΤΗΤΩΝ**

Το Τμήμα Φυσικοθεραπείας του Διεθνούς Πανεπιστημίου Ελλάδος (ΔΙ.ΠΑ.Ε) ανακοινώνει την έναρξη της διαδικασίας υποβολής αιτήσεων για την εισαγωγή μεταπτυχιακών φοιτητών και φοιτητριών, για το Ακαδημαϊκό έτος 2022-2023, στο Πρόγραμμα Μεταπτυχιακών Σπουδών (Π.Μ.Σ.) με ΦΕΚ 40777 και τίτλο: **«Παιδιατρική Φυσικοθεραπεία»**

Στους μεταπτυχιακούς φοιτητές, δίνεται Μεταπτυχιακό Δίπλωμα Ειδίκευσης (Μ.Δ.Ε.) στην «**Παιδιατρική Φυσικοθεραπεία** - **Pediatric Physiotherapy**».

**Σκοπός** του προτεινόμενου μεταπτυχιακού προγράμματος, είναι η δημιουργία επιστημόνων υψηλού επιπέδου κατάρτισης μέσω της παροχής τεκμηριωμένων σύγχρονων γνώσεων, οι οποίες θα δίνουν ικανότητες, δεξιότητες, κριτική σκέψη, μεθοδική και τεχνογνωσία στον Τομέα της Φυσικοθεραπείας των παιδιών. Παράλληλα να προαχθεί η διεπιστημονική γνώση και να προωθηθεί η διαθεματική επαγγελματική συνεργασία για την αντιμετώπιση των προκλήσεων και την αξιοποίηση των ευκαιριών, που συνεπάγεται η συσχέτιση της υγείας των παιδιών με την ποιότητα ζωής της οικογένειας και του ευρύτερου κοινωνικού περιβάλλοντος, να αποκτήσουν τις απαιτούμενες δεξιότητες για επιτυχή σταδιοδρομία ως στελέχη τόσο στον ιδιωτικό όσο και στον δημόσιο τομέα».

Η χρονική διάρκεια για την απονομή του Μεταπτυχιακού Διπλώματος Ειδίκευσης (Μ.Δ.Ε.) ορίζεται σε τρία (3) εξάμηνα **π**λήρους φοίτησης. Στο Π.Μ.Σ γίνονται δεκτοί, μετά από επιλογή, πτυχιούχοι Τμημάτων Φυσικοθεραπείας της ημεδαπής και της αλλοδαπής εφόσον πληρούν τις απαραίτητες προϋποθέσεις. Εκτός των πτυχιούχων, μπορούν να υποβάλουν αίτηση συμμετοχής στο Π.Μ.Σ. και φοιτητές που έχουν περατώσει επιτυχώς όλες τις φοιτητικές τους υποχρεώσεις και εκκρεμεί μόνο η τελετή της ορκωμοσία τους.

Ο αριθμός εισακτέων ορίζεται σε τριάντα (30), συν τους υποψήφιους που έχουν παρακολουθήσει και πιστοποιηθεί από το ΠΔΒΕ του ΙΔΒΕ-ΑΤΕΙΘ με τίτλο **«**Εξειδίκευση στην Παιδιατρική φυσικοθεραπεία**»** 41 πιστωτικές μονάδες.

Τα απαραίτητα δικαιολογητικά που θα πρέπει να καταθέτουν οι υποψήφιοι, είναι:

1. Έντυπη αίτηση (Πληροφορίες παρέχονται στην ιστοσελίδα του Τμήματος Φυσιοθεραπείας [www.pediphysio.teithe.gr](http://www.pediphysio.teithe.gr) και από τη γραμματεία του Π.Μ.Σ. (2310013802, 2310013803, 2310013178, 2310445879).

  2. Επικυρωμένο αντίγραφο πτυχίου (οι πτυχιούχοι), ή βεβαίωση της Γραμματείας του Τμήματος στο οποίο φοιτούν όπου θα αναγράφεται ότι έχουν περατώσει επιτυχώς όλες τις υποχρεώσεις τους, ο βαθμός πτυχίου και ότι εκκρεμεί μόνο η διαδικασία της ορκωμοσίας τους. Η οριστικοποίηση της εγγραφής τους θα γίνεται μόνο μετά την προσκόμιση του αντίγραφου πτυχίου. Οι υποψήφιοι που είναι απόφοιτοι εκπαιδευτικών Ιδρυμάτων της αλλοδαπής, καταθέτουν επιπροσθέτως βεβαίωση ισοτιμίας πτυχίου από το ΔΟΑΤΑΠ.

3. Πιστοποιητικό αναλυτικής βαθμολογίας.

4. Σύντομο βιογραφικό σημείωμα σε τέσσερα (4) αντίτυπα και σε ηλεκτρονική μορφή (cd), που θα περιλαμβάνει οπωσδήποτε στοιχεία για τις σπουδές, την ερευνητική ή και την επαγγελματική δραστηριότητα και τις επιστημονικές εργασίες του υποψηφίου.

5. Δύο (2) συστατικές επιστολές.

6. Επιστημονικές δημοσιεύσεις (αντίτυπα) ή διακρίσεις.

7. Αποδεικτικά επαγγελματικής ή ερευνητικής δραστηριότητας.

8. Αποδεικτικά γνώσης Αγγλικής γλώσσας- ή περισσοτέρων ξένων γλωσσών- οι δε αλλοδαποί και της ελληνικής γλώσσας.

9. Φωτοτυπία δύο όψεων αστυνομικής ταυτότητας επικυρωμένη.

10.Τέσσερις (4) φωτογραφίες.

Πληροφορίες και αιτήσεις παρέχονται στην ιστοσελίδα του Τμήματος Φυσιοθεραπείας [www.pediphysio.teithe.gr](http://www.pediphysio.teithe.gr) και από τη γραμματεία του Π.Μ.Σ.

Οι αιτήσεις υποβάλλονται στη Γραμματεία του Π.Μ.Σ. Η Γραμματεία προωθεί στην Επιτροπή Επιλογής το σύνολο των αιτήσεων με το συνοδευτικό υλικό.

Στοιχεία επικοινωνίας

Πρόγραμμα Μεταπτυχιακών Σπουδών «Παιδιατρική Φυσικοθεραπεία», Τμήμα Φυσικοθεραπείας,

Αλεξάνδρεια Πανεπιστημιούπολη - ΔΙ.ΠΑ.Ε

P.O BOX 141

GR - 574 00 Θεσσαλονίκη, Μακεδονία, Ελλάδα

Τηλ : 2310013803

Κινητό : 6942222445, 6937121273

Fax: 2310791166

E-mail: hristara2@hotmail.com

Ημερομηνία λήξης υποβολής των αιτήσεων 29-9-2022

Η Διευθύντρια του Π.Μ.Σ.

Χριστάρα-Παπαδοπούλου Αλεξάνδρα, PhD

Καθηγήτρια ΔΙ.ΠΑ.Ε